Pamatojoties uz Lēmuma par aizjūras asociāciju 2. pielikumu, 11. EAF finanšu līdzekļi, kas pieejami AZT, ir sadalīti šādos piešķīrumos laikposmam no 2014. gada līdz 2020. gadam:

Saskaņā ar IL 152. panta 1. punktu pēc 2020. gada 31. janvāra Apvienotā Karaliste turpināja būt spēkā esošā EAF puse un visu iepriekšējo vēl nenoslēgto EAF puse līdz to slēgšanai. Kā noteikts IL 152. panta 3. punktā Apvienotās Karalistes AZT “var izmantot 11. EAF līdz tā slēgšanai un iepriekšējos EAF līdz to slēgšanai”.

Atbilstoši LAA 91. pantam šajā ziņojumā ir izklāstīti panākumi, kas gūti 2020. gadā, izmantojot līdzekļus, kas piešķirti AZT no 11. EAF.

Finansiālu atbalstu AZT nodrošina galvenokārt no Eiropas Attīstības fonda (EAF); 2014.–2020. gada plānošanas periodā saskaņā ar 11. EAF ir piešķirti 364,5 miljoni EUR .

·100 miljoni EUR reģionālajai un “visu AZT” sadarbībai;

·21,5 miljoni EUR humānās un ārkārtas palīdzības finansēšanai;

·5 miljoni EUR, ar ko finansē procentu likmes subsīdijas un tehnisko palīdzību, izmantojot AZT ieguldījumu mehānismu;

·8,5 miljoni EUR pētījumiem un tehniskajai palīdzībai.

Saskaņā ar lēmumā noteiktajiem kritērijiem 16 AZT ir uzskatāmas par tiesīgām saņemt teritoriālo piešķīrumu saskaņā ar 11. EAF. Jānorāda, ka Grenlandi finansē tieši no Savienības vispārējā budžeta, pamatojoties uz “Lēmumu par Grenlandi” .

Triju reģionālo programmu mērķis ir veicināt sadarbību starp AZT, kas ir no tā paša reģiona un kam ir līdzīgas problēmas un prioritātes. Darbības, ko finansē no reģionālā piešķīruma, atbalsta vispusīgu reģionālo programmu un problēmu novēršanai paredzētu projektu izstrādi un īstenošanu. Tiek veicinātas partnerības ar citiem finansējuma avotiem, tostarp citiem Eiropas Savienības finanšu instrumentiem, sadarbojoties ar kaimiņos esošajām Āfrikas, Karību jūras un Klusā okeāna reģiona valstīm (ĀKK) un/vai trešām valstīm, kā arī ES tālākajiem reģioniem.

Papildus teritoriālajām un reģionālajām programmām tematiskā programma — vienīgā visām AZT paredzētā programma saskaņā ar 11. EAF — veicinās AZT sadarbību.

11. EAF programmas, kas paredzēta AZT, plānošanas process

Lēmuma par aizjūras asociāciju ceturtajā daļā ir noteikts AZT īpaši paredzēts plānošanas process. Atšķirībā no ĀKK valstīm plānošanas pamatā ir nevis valstu indikatīvās programmas, bet viena posma process — plānošanas dokumenta izstrāde, kam ir divi komponenti: 1) ES reaģēšanas stratēģija (A daļa) un 2) rīcības dokuments (B daļa). Lai apstiprinātu katru AZT plānošanas dokumentu, kas attiecas gan uz stratēģisko ievirzi, gan programmu sīku izstrādi, tika pieņemts tikai viens oficiāls Komisijas lēmums.

AZT vēlamā teritoriālo piešķīrumu īstenošanas modalitāte ir budžeta atbalsts (līdz šim 13 no 16 AZT gūst labumu no EAF). Tas liecina par pozitīvu pāreju no iepriekš vairākās AZT izmantotās projektu modalitātes. Budžeta atbalsts nodrošina efektīvu veidu, kā risināt transversālas, ilgtermiņa un strukturālas problēmas un uzturēt konstruktīvu politikas dialogu.

AZT ir primāri atbildīgas par plānošanas dokumentu izstrādi, tostarp par prioritātēm, kas ir to stratēģiju pamatā, un par to, lai tiktu veikta vajadzīgā apspriešanās vietējā līmenī. Pēc AZT pieprasījuma saskaņā ar LAA 81. pantu tika nodrošināta tehniskā palīdzība AZT plānošanas procesā.

Situācija 2020. gadā